ไกล่เกลี่ยลูกหนี้เคทีซี บังคับคดีอีก5พันราย
บัตรกรุงไทย ร่วมกรมบังคับคดี จัดมหกรรมนัดไกล่เกลี่ยลูกหนี้ภาคตะวันออก กว่า 5,000 ราย
8 พ.ค. 2558

บัตรกรุงไทย ร่วมกรมบังคับคดี จัดมหกรรมนัดไกล่เกลี่ยลูกหนี้ภาคตะวันออก กว่า 5,000 ราย
น.ส.ชลธร มีวงศ์อุโฆษ หัวหน้าศูนย์ไกล่เกลี่ย กรมบังคับคดี เปิดเผยว่า กรมบังคับคดีร่วมกับ บริษัท บัตรกรุงไทย (เคทีซี) จัดงานมหกรรมไกล่เกลี่ยลูกหนี้ชั้นบังคับคดีเขตภาคตะวันออก 4 จังหวัด คือ จ.ชลบุรี ระยอง จันทบุรี และตราด โดยกรมบังคับคดีได้ส่งจดหมายเชิญลูกหนี้เคทีซี 5,000 ราย คิดเป็นมูลหนี้ 1,000 ล้านบาท ให้เข้ามาไกล่เกลี่ยหนี้ในวันที่ 24 พ.ค. ที่ จ.ระยอง
ลูกหนี้ดังกล่าว เป็นลูกหนี้บัตรเครดิตและสินเชื่อส่วนบุคคลที่ไม่มีหลักประกัน  มียอดหนี้ประมาณ 2 หมื่น-2 แสนบาท ซึ่งศาลมีคำพิพากษาแล้วและอยู่ในชั้นบังคับคดี ผู้เข้าโครงการอาจจะได้รับสิทธิพิเศษ เงื่อนไขส่วนลดหนี้ รวมถึงข้อผ่อนปรนในการชำระหนี้ต่างๆ ซึ่งจะเป็น การบรรเทาความเดือดร้อนในการถูกบังคับคดี หรือถูดยึดทรัพย์ 
ทั้งนี้ กรมพยายามขยายโครงการไกล่เกลี่ยหนี้ไปยังธนาคารพาณิชย์ แต่พบว่าธนาคารส่วนใหญ่จะขายเอ็นพีแอลให้กับบริษัทติดตามหนี้ หรือบริษัทบริหารสินทรัพย์ไปดำเนินการแทน